Document ID: 31995R1591

31995R1591
L 150/91
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1591/95 НА КОМИСИЯТА
от 30 юни 1995 година
за определяне на подробни правила за прилагането на възстановяванията при износа на глюкоза и глюкозен сироп, използвани в някои преработени продукти от плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на преработени продукти от плодове и зеленчуци (1), последно изменен с Регламент (ЕО) № 1032/95 на Комисията (2), и по-специално член 13, параграф 8, член 14, параграф 5 и член 41а, параграф 7 от него,
като има предвид, че в съответствие с член 13, параграф 4 от Регламент (ЕИО) № 426/86 преди всяко възстановяване при износ се изисква износна лицензия;
като има предвид, че Регламент (ЕИО) № 3719/88 на Комисията (3), последно изменен с Регламент (ЕО) № 1199/95 (4), определя подробни правила за прилагането на режима на вносни и износни лицензии и на сертификатите за предварително фиксиране за селскостопанските продукти;
като има предвид, че Регламент (ЕИО) № 3846/87 на Комисията (5), последно изменен с Регламент (ЕО) № 836/95 (6), установи номенклатура на селскостопанските продукти за възстановяване при износ;
като има предвид, че Регламент (ЕИО) № 3665/87 на Комисията (7), последно изменен с Регламент (ЕО) № 331/95 (8), определя общи правила за прилагането на режима на възстановявания при износ спрямо селскостопанските продукти; като има предвид, че тези правила трябва да се допълнят със специфични правила по отношение на глюкозата и глюкозния сироп, вложени в преработените продукти от плодове и зеленчуци;
като има предвид, че по силата на член 13, параграф 1 от Регламент (ЕИО) № 426/86 възстановяванията трябва да бъдат фиксирани в рамките на ограниченията, произтичащи от споразумения, сключени в съответствие с член 228 от Договора;
като има предвид, че при тази перспектива и с цел да се предотврати нарушаването на конкуренцията, режимът на възстановяванията при износ на глюкоза и глюкозен сироп, вложени в преработените продукти от плодове и зеленчуци, следва да се приведе в съответствие със системата, предвидена в Регламент (ЕО) № 1518/95 на Комисията от 29 юни 1995 г. относно определяне на подробни правила за прилагане на Регламенти (ЕИО) № 1418/76 и (ЕИО) № 1766/92 по отношение на вноса и износа на преработени продукти от зърнени култури и ориз и за изменение на Регламент (ЕО) № 1162/95 относно определянето на специални подробни правила за прилагането на режима на вносни и износни лицензии на зърнените култури и ориза (9);
като има предвид, че мерките, предвидени в настоящия регламент, са в съответствие със становището на Управителния комитет за продукти от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Може да се предостави възстановяване при износ на глюкоза и глюкозен сироп, попадащи под кодове по КН 1702 30 51, 1702 30 59, 1702 30 91, 1702 30 99 и 1702 40 90, използвани в продуктите, изброени в член 1, параграф 1, буква б) от Регламент (ЕИО) № 426/86.
Член 2
За продуктите, посочени в член 1, се прилага Регламент (ЕО) № 1518/95.
Предоставянето на възстановяване по силата на горепосочения регламент изключва възстановяване, предоставено на основание Регламент (ЕО) № 1429/95 на Комисията (10) относно определянето на подробни правила за прилагането на възстановяванията при износ по отношение на преработените продукти от плодове и зеленчуци, различни от възстановяванията, предоставени по отношение на добавени захари.
Член 3
Настоящият регламент влиза в сила на 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1995 година.

Labels: 3
17